ESSÜMISE LUGU

Egal aastal om sügüse ja keväjä koolin spordipäiv. Tinava sügüse kävemi Kubijan orientiirmän.

Oll´ illus süküsilm. Jaotimi hinnäst kolmõ-nelä kaupa punti. Egä punt sai hindäle liikumisõs kaardi ja kiibi, miä jätse miilde, mäntse kotusõ sa olõt üles löüdnü. Üte tunni joosul pidimi löüdmä võimalikult pall´o kotussit. Algul edenesi meil peris häste. Pääle neländät kotust essüsimi är´ ja es mõista inäp koskilõ minnä´. Saimi üte ruusatii pääle. Tii peät jo kohegile vällä jõudma. Jõudsõmi viil suurõmba tii pääle vällä. Sääl näimi tuttavat kotust – Kosõ A ja O puuti. Õnnõs oll´ meil ütel poiskõsõl üten taskutelehvon. Kõlistimi umalõ klassijuhatajalõ, keä tull´ meile uma massinaga perrä. Sõitsõmi alustuspaika, kon andsõmi är´ uma kiibi ja kaardi.

Hää, et välän oll´ valgõ ja sõpruga koon es tunnõ´ pelgämist. Oll´ hoopis ummamuudu päiv. Seo roidõlus oll´ kah õpõtlik: telehvon kõlbas muuski ku mängmisõs ja hää, ku esi kah peris ull´ ei olõ´.

Marko Läll

juhendaja imä Mairit Läll